Klementina Požgaj
Klementina Požgaj (rođena: Švarc) (Zagreb, 1896 - Zagreb, 25. 5. 1982), hrvatska karikaturistica židovskog porijekla.

Biografija 
Klementina Klema Požgaj je rođena 1896 u Zagrebu u židovkoj porodici arhitekta Alberta Švarca i supruge mu Ane. Ing. Švarc je bio poznat po svojim radovima na izgradnji Hrvatskog narodnog kazališta u Zagrebu (HNK). Klema se upisala u umjetničku školu kao mlada zagrebačka dama kod slikara i likovnih pedagoga Mencija Klementa Crnčića i Bele Čikoša Sesije koji su je vodili na putu akademizma. Tijekom školovanja profesor Ljubo Babić ju je fascinirao cinizmom prema svemu što je sladunjavo i dopadljivo, pa je Klema već u školi počela crtati kolege i profesore "s dodatkom ljute paprike". Još za studentskih dana 1919 Klema je postigla veliki uspjeh i renome izložbom svojih karikatura na savskom kupalištu koje je organiziralo "Društvo Savskih spasavalaca", u prilici kad je Franjo Gospodarić (osnivač "Društva Savskih spasavalaca") u virovitoj Savi spasio lošeg plivača od sigurne smrti utapanjem. Profesoru Babiću se izložba toliko svidjela da joj je slijedeću sam predložio u zagrebačkom "Salonu Ullrich". Nakon završetka studija, Klema se udala za zagrebačkog doktora Aleksandra Blivajsa sa kojim je dobila potomstvo. Kasnije u životu se preudala za istaknutog jugoslavenskog arhitekta Zvonimira Požgaja. Klema se posve posvetila portretnoj karikaturi, a "Salon Urlich" povremenim izlaganjima karikatura. Iako je u svijesti široke likovne publike u prvom redu briljirala kao karikaturistica, ne znači da, pošto je bila solidno školovana slikarica, u njezinu opusu nema izvrsnih pastela i uljanih slika s motivima od mrtve prirode do pejzaža. Klema Požgaj je preminula u Zagrebu 25. 5. 1982 godine. Sahranjena je na židovskom dijelu zagrebačkog groblja Mirogoj.

Reference 

Biografije, Zagreb
Jugoslavenski Jevreji
Austrougarski Jevreji
Jugoslavenski karikaturisti